466 



menneskelige Samfund. Hos Bregnerne se vi jo saaledes 

 de selv samme Blade (paa faa Undtagelser nær) fungere 

 som vegetative og generative, sørgende for Ernæringen 

 og for Frembringelsen af Forplantningsceller; en Bregne- 

 plante, der vokser op af en Spore, naaer hurtig til at faa 

 den voksnes Bladform, og har den engang faaet dem, 

 bliver den staaende derved. Hos Vandbregnerne ere 

 vi allerede komne en Del videre, som jeg har omtalt 

 ovenfor (S. 86), ja vi have endog ægte sammensatte 

 Blade , og enkelte have bestemte sporehusbærende 

 Blade, ligesom nu ogsaa Forplantningsorganerne blive to 

 Slags: Mikro- og Makrosporer. Hos Naaletræerne have 

 vi allerede en stor Mangfoldighed af Blade , saasom 

 Kimblade, Løvblade, Dækblade og endelig de to Slags 

 Blade, som frembringe Formeringsorganerne, Støvblade 

 og Frugtblade (i alt Fald vel hos nogle), og saa kommer 

 endelig de højere Blomsterplanters Hærskarer. En- 

 hver lille Nuance i Arbejdet faaer sit Udtryk i Bladenes 

 Form. Et Blad har alene den Bestemmelse at sørge for 

 Aandedrættet og Respirationen (Løvbladene), et andet 

 alene at frembringe Støvkorn, men slet ikke at bekymre 

 sig om andet, et tredie lægger an paa at faa straalende 

 Farver og sprede Duft vidt om sig eller tilberede sød 

 Saft , altsammen med det Formaal at lokke Insektet 

 til, som skal føre Støv fra Blomst til Blomst, et fjerde 

 overtage den Rolle som Knopskæl at beskytte unge Or- 

 ganer o. s. V., o. s. V. 



De to Generationer i Planteriget staa altsaa i et saa 

 fuldstændigt Modsætningsforhold til hinanden, som de to 

 Vægte paa en Vægtstang. Den enes fuldkomnere Udvik- 

 ling medfører den andens Tilbagegang, og som to Yder- 

 punkter have vi da de laveste Løvplanter og Blomster- 



